cyanic-selkie/wikianc huggingface dataset:
Devid Hoces
Mükafatlar
Billboard 2003 - Evanescence - New Group Artist of the Year Billboard 2003 - Evanescence - Soundtrack Single of the Year Grammy 2004 - Evanescence - Best New Artist Grammy 2004 - Evanescence - Best Hard Rock Performance Grammy 2005 (nomination) - Evanescence - Best Pop Performance BMI Pop Award 2005 - Evanescence - "Bring Me To Life" BMI Pop Award 2006 - Evanescence - "My Immortal" BMI Pop Award 2007 - Kelly Clarkson - "Because of You" - Song of the Year BMI Country Award 2008 - Reba McEntire - "Because of You" BMI Pop Award 2010 - David Archuleta - "Crush" BMI Pop Award 2010 - Daughtry - "What About Now" BMI Pop Award 2013 - Christina Perri - "A Thousand Years" Golden Globe Award nomination - Carrie Underwood - "There's a Place For Us"
Vud-Buffalo Milli Parkı
Vud-Buffalo Milli Parkı — Kanadada yerləşən milli park. YUNESKO-nun Dünya irsi siyahısına salınmışdır.
Haqqında
Vud-Buffalo Milli Parkı meşə bizonlarının sərbəstcə dolaşabilməsi və qorunması üçün 1922-ci ildə Kanadanın Şimal-qərb və Alberta ərazisində qurulmuşdur. Sahəsi 4.480.000 ha olub Kanadanın ən böyük milli parkıdır. Bu gün milli parkda 5.000-dən çox bizon yaşayır. Bura eyni zamanda durnaların əsas balalama bölgələrindən biridir. Milli parkda yerləşən, dünyanın ən böyük quru deltası olan və eyni zamanda vəhşi bizonların böyük axınlarına məruz qalan Piis-Atabaska deltası bioloji müxtəlifliyi və əhəmiyyəti baxımından WHS olaraq elan edilmişdir.
Milli park 1983-cü ildə 256-cı üzv olaraq YUNESKO-nun Dünya irsi siyahısına daxil edilmişdir.
Qara dul (Nataşa Romanova)
Natalya Alianovna "Nataşa" Romanova, həmçinin "Qara dul" – Marvel Comics tərəfindən nəşr edilən ABŞ komikslərində görünən uydurma superqəhrəman. Redaktor və hekayəçi Sten Li, ssenari yazarı Don Riko və rəssam Don Hek tərəfindən yaradılmış personaj "Tales of Suspense" #52 komiksində (aprel 1964) debüt etmişdir.
Personaj, Rusiya casusu, superqəhrəman Dəmir adamın düşməni kimi təqdim edilmişdir. Sonradan ABŞ-yə köçən Nataşa Romanova uydurma casus təşkiları Q.A.L.X.A.N.-da çalışmağa başlamış və "Qisasçılar" adlı superqəhrəmanlar dəstəsinin üzvü olmuşdur.
Marvel Kinematoqrafiya Kainatına aid olan "Dəmir adam 2" (2010), "Qisasçılar" (2012), "Kapitan Amerika: Qış əsgəri" (2014), "Qisasçılar: Altron dövrü" (2015), "Kapitan Amerika: Vətəndaş müharibəsi" (2016), "Qisasçılar: Sonsuzluq savaşı" (2018), "Kapitan Marvel" (2019), "Qisasçılar: Final" (2019) və "Qara dul" (2020) filmlərində Nataşa Romanova rolunu aktrisa Skarlett Yohansson canlandırmışdır.
Nəşr tarixi
thumb|left|170px|Nataşa Romanovanın debüt etdiyi "[[Tales of Suspense" #52 (aprel, 1964) nəşrinin üz qabığı]] "Tales of Suspense" #52 komiksində (aprel 1964) debüt edən Nataşa Romanova Dəmir adamın düşməni, kostyumsuz Rusiya casusu kimi təqdim olunur. Beş nömrə sonra o, kostyumlu oxatan və gələcək superqəhrəman Şahingözü öz tərəfinə çəkir. Daha sonra Rusiya höküməti onu ilk Qara dul kostyumu və yüksək texnologiyalı silahlarla təmin edir. Buna baxmayaraq sonradan ABŞ-yə köçən Romanova "The Avengers" #29 (iyul 1966) nəşrində "Qisasçılar" superqəhrəman dəstəsinə qarşı çıxır. Sonradan Romanova dəstənin daimi köməkçisi kimi çıxış etməyə başlayır, illər sonra isə rəsmən "Qisasçılar" dəstəsinin on altıncı üzvü seçilir.
1970-ci ildə Qara dul vizual baxımdan yenilənir: "The Amazing Spider-Man" #86 (iyul 1970) nəşrində, o, qısa qara saçları yerinə çiyinə qədər olan qırmısı kare saçlar, bədənə yapışan parlaq qara kostyum və hörümçək toru buraxan qolbağlarla təsvir edilir. Sonradan personaj əksər hallarda bu dizaynla təsvir edilir.
Fərdi seriyasının tamamlanmasından sonra Qara dul, "Daredevil" seriasının 81–124-cü (noyabr 1971–avqust 1975) nömrələrində Dəlisovla birlikdə çıxış edir, seriyanın #92–107-ci nəşrləri isə "Daredevil and the Black Widow" adlandırılır. Dəlisov hekayələrinin yazarı olmuş Cerri Konvey həmin dövrü xatırlayaraq deyir: "Dəlisov və Qara dulu bir seriyada birləşdirmək mənim ideyam idi. Mən Nataşanı çox bəyənirdim və düşünürdüm ki, onlar arasında maraqlı münasibət yaratmaq olar." Lakin, personajın sonrakı yazarları Dəlisovun solo şəkildə daha yaxşı çıxış etdiyini düşünərək, tədricən Nataşanı sıradan çıxarırlar. Dərhal bundan sonra Nataşa "Çempionlar" komandasına daxil edilir. On yeddi nömrə davam edən (oktyabr 1975–yanvar 1978) bu seriyada Nataşa komandanın liderinə çevrilir.
1980–1990-cı illərdə Nataşa Romanova həm "Qisasçılar" dəstəsinin üzvü, həm də Q.A.L.X.A.N. işçisi kimi çıxış edir. Corc Peres və Ralf Makkio tərəfindən yazılmış, Peres tərəfindən qələm işləri görülmüş "Marvel Fanfare" seriyasının #10–13-cü nömrələrində (avqust 1983–mart 1984) Nataşa Romanova da iştirak edir. Həmin üç hekayə sonradan bir yerdə toplanaraq "Black Widow: Web of Intrigu" #1 (iyun 1999) kimi nəşr edilir.
Həmin dövrdə Qara dul paralel olaraq "Solo Avengers", "Force Works", "Iron Man", "Marvel Team-Up" seriyalarında da istifadə edilir. 1970-ci illərdən sonra Qara dul nadir hallarda "Daredevil" seriyasına qayıdır. thumb|right|170px|Natalya Romanova "Tales of Suspense Vol 1" #52 (aprel, 1964) nəşrində kostyumsuz qəhrəman kimi. Rəssam: [[Don Hek]] O, Skott Lobdell tərəfindən yazılmış, Rendi Qrin tərəfindən isə qələm işləri görülmüş "Journey into Mystery" seriyasının #517–519 nömrələrində (fevral–aprel 1998). yayımlanmış "The Fire Next Time" süjet xəttində istifadə olunur.
Qara dul, 2010–2013-cü illərdə yayımlanmış "Secret Avengers" seriyasının #1 saylı (iyul 2010) nömrəsindən etibarən davamlı personaj olmuş və #37 saylı (mart 2013) final npmrəsinə kimi bütün nəşrlərdə görünmüşdür.
Bundan sonra 2013-cü ildə Nik Spenser və Lyuk Rossun müəllifliyi ilə yazılmış "Secret Avengers" seriasında Qara dul istifadə olunmuşdur. Bundan sonra Qara Dul seriyası Natan Edmondson və Fil Notonun müəllifliyi ilə davam etdirilmişdir. Yenilənmiş seriyanın ilk nömrəsi 2014-cü ilin yanvarında debüt etmişdir. 2015-ci ilin oktyabrında Mark Veyd və Kris Samninin müəllifliyi ilə Marvelin "Secret Wars"dan sonrakı yenilənmələri çərçivəsində 2016-cı ildən etibarən yeni "Black Widow" seriyasının yayımlanacağı bildirilmişdir. Bu seriyanın ilk nömrəsi 2016-cı ilin martında təqdim olunmuşdur.
Limitli seriyalar və xüsusi buraxılışlar
240px|thumb|left|Nataşa Romanova "Captain America Vol 1" #613 nəşrində tam Qara dul kostyumunda. Rəssam Cekson Qis. "Marvel Fanfare" və "Journey into Mystery" hekayə xəttləri ilə yanaşı Qara dul dörd limitli seriya və dörd qrafik romanda iştirak etmişdir.
Üç nömrəli "Black Widow" (iyun — avqust 1999) seriyası "Marvel Knights" imprinti altında Romanova tərəfindən başlanılsa da, Nataşanın xələfi Kapitan Yelena Belovanı da təqdim edir və sonradan o, 1999-cu ilin qısa "Qeyri-insanlar" seriyasında rol alır. "The Itsy-Bitsy Spider" hekayə xəttinin hekayəsini Devin Qreyson yazır, illüstrasiyaları isə Ceffri Qlen Cons işləyir. "Marvel Knights" imprintinin növbəti üç nömrəsi də "Black Widow" (yanvar — mart 2001) adlandırılır. Hər iki Qara dulun iştirak etdiyi "Breakdown" adlı hekayə xəttinin müəllifi Devin Qreyson və Qreq Ruçka, illüstrasiyaların müəllifi isə Skott Hemptondur.
Bundan sonra "Marvel Knights" imprinti altında Qara dulun "Black Widow: Homecoming" (noyabr 2004 — aprel 2005) adlı növbəti solo miniseriyası yayımlanır. Bu hekayə xəttində ssenari müəllifi elmi-fantastika yazarı Riçard Morqan, illüstrasiya müəllifləri isə əvvəlcə Bill Sienkieviç, daha sonra isə Qoran Parlov olmuşdur.
Riçard Morqanın hekayə müəllifliyi, Şon Fillipsin illüstrasiyaları ilə hazırlanmış altı nömrəli "Black Widow: The Things They Say About Her" (noyabr 2005–aprel 2006; rəsmi "Black Widow 2: The Things They Say About Her") seriyasında hadisələr əvvəlki mini seriyanın dayandığı yerdən davam edir və bir çox personajlar təkrarlanır.
Daha sonra personaj "Black Widow: The Coldest War" (aprel 1990) adlı solo qrafik romanda və üç qarışıq qrafik romanda ("Punisher/Black Widow: Spinning Doomsday's Web" (dekabr 1992); "Daredevil/Black Widow: Abattoir" (iyul 1993); və "Fury/Black Widow: Death Duty" (iyun 1995)) rol almış, həmçinin Marvel UK-in Gecə qarğası seriyasında görünmüşdür.
"I Heart Marvel: Marvel Ai" #1 (aprel 2006) daxilində çap edilmiş "Love Is Blindness" qısa hekayəsində Dəlisovla əlaqəsinə görə Qara dul və Elektra arasında qarşıdurma olur. Yaponiya animeləri şəklində stilləşdirilmiş komiksdə personajların nitq və fikirlərini göstərmək üçün adətən olduğu kimi sabun köpüyü boşluqları yox, rəsmlər istifadə edilmişdir.
Personajın yalnız Nataşa Romanova adlandırıldığı 2010-cu ildə o, ilk dəfə "Dəmir adam 2" filmində debut etmiş və iki fərqli qısa hekayədə rol almışdır. "Black Widow and the Marvel Girls" adlı dörd nömrəli hekayə tağında Qara dulun Marvel Kainatından olan Fırtına, Qadın-Halk, Sehrbaz və Hörümçək-qadınla macəraları verilir. Pol Tobin tərəfindən yazılmış bu hekayələr Salvador Espin, Veronika Qandini və Takeşi Miyazavanın rəsmləri ilə müşayət olunur. Dörd nömrəli "Black Widow: Deadly Origin" adlı ikinci mini seriya isə Pol Kornell tərəfindən yazılmış, Tom Reni və Con Pol Leonun illüstrasiyaları ilə bəzədilmişdir.
Erkən həyat
200px|thumb|right|Qara dul, [[Dəmir adam və Şahin Captain America Vol 5 #32 nəşrinin (2008) üz qabığında]] Nataşa Romanova Rusiya SFSR-in Stalinqrad (indiki Volqoqrad) şəhərində doğulmuşdur. İlk və ən məşhur Qara dul, əlbəyaxa döyüş ustası kimi yetişdirilmiş, mükəmməl snayper atıcısı və yüksək texnologiyalı silah arsenalı (o cümlədən "Dul dişləməsi" adı ilə tanınan qolçaqlar) ilə təmin edilmiş rus casusudur. İlk görünmələrində xüsusi kostyumu olmayan Qara dul, kokteyl kostyumu və fata geyinirdi. Bir müddət sonra Qara dul, sonradan oxçu superqəhrəmana çevrilmiş Şahingözün təsiri ilə ABŞ-yə köçür.
Qara dulun uşaqlığı haqqında ilk məlumatlar 1970-ci illərdə "Amazing Adventures" seriyasında personajın sürücüsü və etibar etdiyi şəxs olan İvan Petroviçin dilindən səsləndirilir. Petroviç, Mett Mördoka danışır ki, 1942-ci ilin payızında Stalinqrad döyüşü zamanı vəfat edən qadın azyaşlı Nataşa üzərində himayəçilik hüququnu ona vermişdir. Bundan sonra Petroviç ögey ata kimi Nataşanı böyüdür və o, Sovet casusu olur. 1941-cı ildə Madripur adasında baş verən hadisələrdə Petroviç Nataşanı nasistlərin əlindən xilas etməkdə Kapitan Amerika və Loqan adlı mutanta (sonradan kanadalı super-agenti və Şimal porsuğu adlı kostyumlu superqəhrəmana çevrilir) kömək edir.
SSRİ DTX Nataşa Romanova və təcrübəçi-pilot Aleksey Şostakov arasında evlilik təşkil edir. Lakin, Sovet höküməti Şostakovu təcrübələr nəticəsində Qırmızı mühafizəçi adlı super döyüşçüyə çevirdikdən sonra ona Nataşa ilə hansısa formada əlaqə saxlamağı qadağan edir. Nataşaya həyat yoldaşının vəfat etdiyini deyir, bu müddətdə isə Şostakovu gizli agent kimi yetişdirirlər.
Qisasçılar
Döyüşçü qadın kimi yetişdirilən Nataşa Romanovaya ABŞ-yə qaçmış SSRİ alimi professor Anton Vankonu öldürməkdə Boris Turgenyevə kömək etmək göstərişi verilir və bu onun ABŞ-də ilk tapşırığı olur. Plana uyğun olaraq Nataşa və Boris, Vankonun fəaliyyət göstərdiyi "Stark Industries"-ə daxil olurlar. Nataşa ABŞ silah istehsalçısı Toni Starkla manipulyasiya etməyə çalşır, həmçinin Starkın qəhrəman alter-eqosu Dəmir adamla mübarizə aparır. Cütlük arasında döyüş zamanı Turgenyev oğurladığı Qırmzı Dinamo kostyumunu geyinir. Dəmir adamı xilas etmək üçün Vanko özünü qurban verir və eksperimental lazer silahı ilə Turgenyevi öldürür. Daha sonra cinayətkar oxçu Şahingözlə görüşən Nataşa, onu Dəmir adama qarşı kökləyir və sonradan onlar arasında döyüş təşkil edir.
Sonra Nataşa, Dəmir adamın məğlub edilməsi üçün Şahingözü növbəti dəfə özünə kömək göstərməyə məcbur edir. Cütlük demək olar ki, Dəmir adamı məğlub edərkən Nataşa yaralanır və Şahingöz onu xilas etmək üçün geri çəkilməli olur. Bu dövrdə Nataşa SSRİ-dən uzaqlaşmağa çalışır, onun Şahingözə aşiq olması isə ölkəsinə olan loyallığını azaldır. SSRİ bu haqqda öyrəndikdə Nataşanı göllələyir, bu hadisə isə Şahingözün Qisasçılara üz tutmasına səbəb olur.
"Qırmızı otaq" Nataşanı qaçırır və yenidən beynini yuyur. Bundan sonra Nataşa Qılıncoynadan və Güc-adamla birlikdə Qisasçılara qarşı döyüşür. Daha sonra o, psixoloji təzyiqdən azad olaraq SSRİ-dən xilas olur. Beləliklə Nataşa Romanovanın Hörümçək-adam, Şahingöz və Dəlisovla birlikdə macəraları başlayır. Nəticədə Nataşa özü kostyumlu superqəhrəman kimi Qisasçılar dəstəsinə qoşulur.
Q.A.L.X.A.N. və Dəlisov
210px|thumb|right|Qara dul və [[Dəlisov (Marvel Comics)|Dəlisov Black Widow: Deadly Origin Vol 1 #3 nəşrinin (2010) üz qabığında]] Nik Fyurinin göstərişi ilə Nataşa beynəlxalq casus təşkilatı olan Q.A.L.X.A.N. üçün müstəqil agent olaraq fəaliyyət göstərməyə başlayır. O, gizli missiya üçün Fyuri ilə birlikdə Çinə gedir. Çində Qisasçılarla birlikdə Nataşa Polkovnik Lin, General Bruşov və keçmiş həyat yoldaşı Qırmızı mühafizəçiyə qarşı döyüşür. Yazıçı Les Deniels 1971-ci ildə yazırdı:
“...onun solçu tərbiyəsi özünü göstərir və son zamanlar o, insanları incidən realistik tiplərlə mübarizə aparır. O, polis sistemində rüşvətin aradan qaldırılmasında gənc puerto-rikalılara kömək edir və gənc hippiləri cinayətkar qruplardan qoruyur (“Amazing Adventures” #3 (noyabr 1970) nəşrinin üz qabığı). ...bütün bunlar uydurma qəhrəmanların müasir sosial problemlərə cəlb edilməsi tendensiyasını əks etdirir. Bu yanaşma Marvel və onun rəqibi DC tərəfindən geniş istifadə olunur.”
O, Yumurtabaş, Kukla ustadı və Dəli düşüncəlinin ABŞ hökümətinin lazer peyklərindən istifadə etməsi ilə şantaj etmək planını üzə çıxarır.
Mett Mördokla romantik münasibətləri zamanı San-Fransiskoda yaşayan Nataşa Romanova Mördokun qəhrəman alter-eqosu Dəlisovla birlikdə müstəqil qəhrəman kimi çalışır. Bu zaman o, həm də dəb dizayneri kimi karyera qurmağa cəhd edir. Bundan sonra Nataşa və Mördokun münasibətləri pisləşir, Nataşa Qisasçılarla çalışmağa başlayır və Dəlisovun köməkçisi kimi tanınmağın onun nüfuzuna zərbə olacağını düşünür. HİDRA Q.A.L.X.A.N.-ı ələ keçirməyə çalışarkən Nataşanı tutaraq məlumat almaq üçün ona əziyyət verir. Ağrıların təsiri altında Nataşa keçmiş məktəb müəlliməsi Nensi Raşmen kimliyinə qayıdır. Lakin, Hörümçək-adam vaxtında müdaxilə edərək onun əvvəlki kimliyini qaytarır ki, Nik Fyuri və Şan-Çiyə kömək etsin. Madam Vayper, Bumeranq və Gümüş Samurayla döyüş zamanı yaddaşı qayıdana kimi "Nensi" yaddaşı ilə Romanova Hörümçək-adama qarşı romantik hisslər yaşayır. Sonradan Mett Mördokun həyatına qayıdan Nataşa onun Hezer Qlenn adlı başqa bir qıza qarşı romantik hisslərinin olduğunu öyrənir və onu Nyu-Yorku tərk etməyə məcbur edir. Nataşa sonda başa düşür ki, Mettin ona olan hissləri yalnız platonik xüsusiyyət daşıyır və özünü hansısa real addım atmaqdan çəkindirir.
Çempionlar
Mett Mördokdan ayrıldıqdan sonra Qara Dul Los-Ancelesə köçür və yeni yaradılmış qısa ömürlü Çempionlar adlı superqəhrəman dəstəsinin lideri olur. Dəstəyə Qara dulla yanaşı Kabus motosikletçi (Conni Bleyz), Herkules (Nataşa ilə qısa romantik münasibəti olur), İks-adamlardan Mələk və Buz-adam daxil olur.
Dostları bu dövrdə Nataşanı "Natalya" adlandırırlar. Bəzən o özünü "Romanoff" ləqəbi ilə təqdim edir və beləliklə də, Rusiya ailələrinin kişi və qadın soy adı sonluqlarının fərqli olması haqqında məlumatı olmayanları ələ salır. Sonradan Nataşaya məlumat verilir ki, ola bilsin ki o, Romanovlar sülaləsinə məxsusdur və II Nikolayın varisidir.
XXI əsr
Psixotrop maddələrin təsiri altında olan Mett Mördok körpəni Antixrist hesab edərək öldürmək istəyərkən növbəti dəfə Nataşa və Dəlisovun yolları kəsişir. Dəlisovun ümidsiz sevgisi Karen Peycin uşağı qoruyaraq ölməsindən sonra Nataşa Mördokla barışaraq ona qarşı hələ də hissləri olduğunu bildirsə də, qeyd edir ki, qəzəblə dolu olmasına görə onlar arasında münasibət yarana bilməz.
Nataşanı yetişdirmiş kursun növbəti tələbəsi olan və bütün göstəricilərinə görə onu geridə qoyan Yelena Belova özünün Qara dul mantiyasına daha çox layiq olmasını düşünür. Nataşa onu "körpə" və "rus" adlandıraraq individuallığını kəşf etməyə çağırır və soruşur ki, "Yelena Belova olmaq var ikən, Qara dul olmaq nəyinə lazımdır?" Bir neçə qarşılaşmadan sonra Yelenaya casus işinin əsas üzünü göstərmək üçün Nataşa onu ciddi psixoloji manipulyasiyaya məruz qoyur və nəticədə incimiş və xəyal qırıqlığı ilə üzləşmiş Yelena vətəninə qayıdaraq bir müddət casusluq işindən uzaqlaşır. Mett Mördok Nataşanın Yelenaya münasibətini qəddarlıq kimi qiymətləndirsə də, Nik Fyuri onun, Yelenanın həyatını xilas etməyə çalışdığını düşünür. Qraf Nefarianın həbs edilməsi məqsədi ilə Qisasçılar və İldırımsaçanları bir araya gətirən Nataşa, Nik Fyurinin qatili hesab edilən Cəzalandırıcını həbs etmək üçün Dəlisovun qısamüddətli dəstə yaratmaq ideyasını dəstəkləyir. Lakin, onların komanda yoldaşları olan Baltanın Q.A.L.X.A.N. androidləri ilə döyüşməsindən sonra komandann yaradılması cəhdləri boşa çıxır. Bundan bir müddət sonra Qara Dul Avropa cinayətkar sindikarı olan Qreys qardaşlarına qarşı mübarizə apara bilmək üçün Dəlisov və Cəzalandırıcı ilə güclərini birləşdirməli olur. Bir neçə ay sonra cinayətkar Anatoli Krilenkonun izi Nataşanın yolunun yenidən Şahingözlə kəsişməsinə səbəb olur.
Qırmızı cadugərin ağlını itirib Şahingözü öldürməsindən sonra Qisasçılar dəstəsi buraxılır, Arizonaya köçən Qara dul isə hədəfə çevrilir. Qırmızı otaqda hazırlıq keçmiş çoxsaylı casus qızların ABŞ-də əməliyyat həyata keçirdiyini öyrənən Nataşanın araşdırmaları onu yenidən Rusiyaya qaytarır. Nataşa öyrənir ki, Ginakon "Qırmızı otaq 2R"-i alıb və keçmişdə Qara dul proqramını keçmiş bütün agentlərin öldürülməsini sifariş edib. Nataşa tədqiqat apararaq Ginakonun ən yaşlı baş direktoru Yan MakMasterin gizləndiyi yeri tapır və onu öldürür.
Vətəndaş müharibəsi/Təşəbbüs
Vətəndaş Müharibəsi zamanı Nataşa Romanova, Dəmir adam tərəfindən rəhbərlik edilən Superqəhrəman Qeydiyyat Aktı tərəfdarlarının toplandığı dəstəyə qoşulur. Bundan sonra qeydiyyatdan keçən Nataşa yenidən formalaşdırılmış Qisasçılar dəstəsinə qoşulur. Q.A.L.X.A.N. direktoru Nik Fyurinin öldürüldüyü geman edilir, onun köməkçisi Mariya Hill isə iş qabiliyyətini itirir və buna görə də təşkilatda onlardan sonra ən yüksək rütbəli personal olan Nataşa bir müddət rəhbərliyi ələ almalı olur.
Bir müddət sonra Toni Stark mərhum Kapitan Amerikanın qalxanını təhlükəsiz yerə aparmağı Nataşaya etibar edir. İşə onun keçmiş sevgilisi olan Baki Barns – Qış əsgəri qoşulur və qalxanı oğurlayır. Barnsı Qırmızı Kəllənin köməkçilərindən xilas edən Nataşa və Şahin onu Q.A.L.X.A.N. ofisinə çatdırırlar. Helikarryerdə Stark Baki ilə danışaraq onu yeni Kapitan Amerika olmaq üçün yola gətirir. Bundan sonra Q.A.L.X.A.N. tərəfindən geri çağırılana kimi Nataşa bir müddət Bakinin köməkçisi kimi çalışır. Bundan sonra Şahin və Baki ilə final döyüşündə Qırmızı kəlləyə qarşı gücünü birləşdirən Nataşa, Şeron Karterin xilas edilməsində iştirak edir. Nataşa və Baki arasında romantik münasibətlər bərpa olunur. Bir müddət sonra Nataşa Heraklın ələ keçirilməsində mühüm rol oynayır. Tezliklə Nataşa Qisasçılarla birlikdə skrulların müdaxiləsinə qarşı mübarizə aparmağa başlayır. Bundan sonra o, Bakinin partyoru olaraq qalır. O, həm də keçmiş direktor Mariya Hillə xüsusi məlumatlar formasını Bakiyə çatdırmağa kömək edir.
İldırımsaçanlar
Norman Osborn öyrənir ki, Yelena Belova Q.A.L.X.A.N.-ın tərk edilmiş obyektlərindən birinə girə bilib və ona yeni yaradılmış "İldırımsaçanlar" dəstəsinə rəhbərlik etmək təklif olunur. Birinci missiyası zamanı Belova və Qarışqa-adam içində Qoblin, Həkim Samson və yeni prezident olan Air Force One-ı nəzarət altına alırlar. Ehtimal edilir ki, o, özü ölümünü saxtalaşdırıb (Adaptoid kimi), lakin, bunu necə etməsi heç vaxt izah olunmur.
Kölgə ilə danışması zamanı məlum olur ki, Yelena başqa kiməsə işləmiş ola bilər və hətta özünü Yelena kimi təqdim edən başqa biri də olması mümkündür. Daha sonra o, Nik Fyuri ilə xüsusi xətt vasitəsiylə əlaqə saxlayır.
Osborn yeni İldırımsaçanlara tapşırıq verərək, köhnə İldırımsaçanlardan olan Nəğməkar quşu öldürməyi tapşırır, Yelena Belovaya isə dəstəyə rəhbərlik həvalə olunur. Nəğməkar quşun Osborn və onun əməliyyatlar haqqında informasiyaya maik olduğunu düşünən Nik Fyuri isə Belovaya onun xilas edilməsini tapşırır. Yelena Nəğməkar quşu tapır və ona danışır ki, əslində Belova maskası altında gizlənən Nataşa Romanovadır. O, Nəğməkar quşu Fyuriyə çatdırmağa çalışsa da, İldırımsaçanlar onların izinə düşürlər. Məlum olur ki, özünü Nik Fyuri kimi qələmə verən Osborn uzun müddət Nataşa və İldırımsaçanların işini idarə etməyə çalışıb. Nataşa və Nəğməkar quşun edam edilməsinə qərar verilir, lakin, Qarışqa-adam, Hedsmen və Paladin onların qaçmasına şərait yaradırlar.
Qəhrəmanlıq dövrü
"Heroic Age" hekayə xəttinin başlanğıcında Stiv Rocers Nataşanı Qisasçıların yeni qanadı olan "Gizli Qisasçılar" dəstəsinə cəlb edir. İlk missiyasında Valkiriya ilə Dubaya gedən Nataşa, təhlükəli hesab edilən artefaktı oğurlayaraq Bədheybətin tədqiq etməsi üçün ABŞ-yə gətirir. "Coppelia" hekayə xəttində özünün "Balaca rəqqasə" adlı kiçik klonu ilə qarşılaşan Nataşa, onu silah alverçilərinin əlindən xilas edir.
Qorxunun özü
"Fear Itself" hekayə xəttində Qara dul və Sapsan, Rapidonun Marsel Kafedralında əsri saxladığı şəxsləri azad etmək üçün missiyaya göndərilir. Rapido və onun köməkçiləri Parisdəki qarışıqlıqdan istifadə edərək Fransanın atom silahı ehtiyyatlarını oğurlamağa çalışırlar.
Dünyanın sonları
"Ends of the Earth" hekayə xəttində Doktor Osminoqun planını həyata keçirməsindən sonra, Nataşa Məşum Altılığın Qisasçıları məğlub etməsindən sonra sağ qalmış üç qəhrəmandan biri olaraq Gümüş samur və Hörümçək-adama qoşularaq Altılığı izləməyə başlayır. Sonradan Nataşa ilə əlaqə saxlayan Titan adam Doktor Osminoqun Hörümçək-adamın bütün düşmənlərini onlara qarşı yönləndirməyi planlaşdırdığını xəbər verir. Müvəqqəti olaraq Osminoqun təsiri altına düşən Nataşa və Şahingöz Dəmir adam tərəfindən məğlub edilir.
Gizli müharibələr
200px|thumb|right|Qara dulun Rusiyadakı keçmişi Black Widow Vol 3 #4 nəşrinin (2004) üz qabığında Dünya-616 və Dünya-1610 arasında müharibə zamanı Nataşa Marvel Kainatı qəhrəmanları ilə Altimeyt Kainatın Sabahın Övladları dəstəsi arasında baş verən final döyüşündə iştirak edir. Nataşa və Cessika Dryu müharibənin tamamlanmasından sonra kainatı yenidən başlatmaq üçün uçan gəmidə uzaqlaşsa da, onun gəmisi vurulur və partlayış nəticəsində Nataşa ölür.
Dünya-1610-un dağılması ərəfəsində Dünya 616-nın evakuasiya olunmasına qərar verilir. "Last days" hekayə xəttinfə Qara Dul və Kapitan Amerika hündür göydələnin damında duraraq son dəfə dünyaya baxırlar. Kapitan Nataşaya mütləq xilas eidlərək kömək gəmisinə mindirilməli olan insanların siyahısını verir. Tapşırıqdan narahat olan Nataşa Semlə danışıq zamanı ona deyir ki, siyahıdakıların hamısını xilas etməyə vaxt çatmaya bilər, Sem isə onun tapşırığının əsas məğzinin mümkün qədər çox insan xilas edilməsi olduğunu deyir.
Fleşbeklərdə Soyuq müharibə dövründə Nataşanın Qırmızı otaqda təlimləri bitirdikdən sonra ilk missiya olaraq Kubaya göndərilməsi təsvir edilir. Burada o, Raul Kastro rejiminin təhlükəsi altında olan və Rusiya üçün həyati əhəmiyyət daşıyan Komienza ailəsini tapmalıdır. O, Marina adlı digər bir Qara dulla görüşməli və rusiyalı işgüzar qadın kimi özlərini təqdim etməlidirlər. Nataşa Kubada işin gedişi haqqında məlumat vermək üçün Qırmızı otaqdan olan zabitlə görüşərkən ona daha bir tapşırıq verilir: bildirilir ki, Marina vətəndaş həyatına çox alışıb və həm Nataşa həm də sistem üçün təhlükəyə çevrilib. Buna görə də, onu aradan qaldırmaq lazımdır.
Gizli imperiya
"Secret Empire" hekayə xəttində Kapitan Amerikanı ələ keçirərək beyin yuması həyata keçirən HİDRA ABŞ-nin böyük bir hissəsinə nəzarəti ələ alır. Nataşa Romanova isə bu işğala qarşı gizli fəaliyyət dəstəsinə qoşulur. Qırmızı Kəllənin klonu bu məqsədlə Kosmik Kubu tədqiq edən alim Kobiki istifadə edir. Şahingöz Kubun qalıqlarını ələ keçirmək üçün Herakl və Civədən ibarət dəstə yaradır, Nataşa isə düşünür ki, Rocers istifadə edilməkdənsə ölməyi üstün tutardı və onu öldürməyə çalışır. Bundan sonra Nataşa görür ki, Çempionlar onun yolu ilə gedirlər və Qırmızı otağa oxşar təlim mərkəzi yaradır. Nataşa snayper atəşi ilə Rocersi öldürməyə çalışarkən ona Maylz Morales və Ulisses mane olur. Döyüş zamanı Nataşanın boynu sındırılır və o, ölür. Sonradan əsl Kapitan Amerikanın qayıtması və HİDRA-nın məğlub edilməsinə baxmayaraq, Nataşa kimi, bir çox qurbanları qaytarmaq mümkün olmur.
Nataşa Romanovanın klonu
HİDRA-nın dəstəyi ilə hakimiyyətə gələn diktatoru müşahidə edən Baki, bu qətldə Nataşanın dəst-xətini müşahidə edir və qatilin Qara dul olduğunu (əslində Yelena Belova) düşünür.
Sonradan məlum olur ki, Qara dul proqramı orijinal Qara dulun (Nataşa Romanova) ölümündən sonra onun çoxlu klonlarını yaratmışdır. Proqramın sahibi Ursa Mayor pis proqram təminatından imtina edə bilmək üçün, Epsaylon Redi işə cəlb edir və Nataşa Romanovanın yaddaşını klonlardan birinə yükləyir. Qara dul proqramı klon qarşısına HİDRA və Q.A.L.X.A.N.-ın qalıqlarını məhv etmək tapşırığı qoyur. Özünü Qış əsgəri və Şahingözə göstərən klon Orfan-meykeri öldürür. Qış əsgəri və Şahingözün müdaxiləsindən xilas olmaq üçün Qara dulun klonu onları Qırmızı otaqda təhlükəsiz yerdə həbs edir. Sonradan klon yeni cəlb edilmiş Qara dullar arasında təbliğat apararaq onları rəhbərliyə qarşı çevirir, rəhbərləri öldürür, qızları və Epsaylon Redi azad edir. Hakimiyyət nümayəndələri gəldikdə, Nataşa Romanova adını qəbul edən klon Şahingözə məktub qoyaraq onu axtamamağı xahiş edir, Qış əsgərinə isə Qırmızı otağın sonunda ona qoşulmağı bildirir.
"Infinity Countdown" hekayə xətti zamanı Qara dulun klonu Madripurda yenidən canlandırılmış Şimal porsuğunun ölü damla siqnalını izləyir. O, başa düşür ki, Rosomaxa Kosmik Sonsuzluq Daşını onun öhdəsinə buraxıb. Klon, daşdan xilas olmaq istəyən Doktor Strenclə görüşür. Doktor Strenc əvvəl bu görüşdən qaçır. Çünki, bilir ki, onlar yaxınlaşsalar nə baş verəcək. Klon Sonsuzluq daşlarını saxlayanlardan birinə çevrilir. Doktor Strenc bütün saxlayıcılarla əlaqəyə girərək bildirir ki, daşları Tanos kimi təhlükələrdən qorumaq üçün "Infinity Watch"ın yenilənməsinin lazım olduğunu bildirir.
Güc və bacarıqları
Nataşa Romanovanın səhhəti biotexnologiyalar nəticəsində möhkəmləndirilmiş, onun qocalma sürəti azaldılmış, xəstəliklərə qarşı davamlığı artırılmış və superinsan sürəti ilə sağalma bəxş edilmişdir. Həmçinin bu cür təkmilləşdirmə Nataşanın real keçmişini unudaraq implant xatirələri yadda saxlamasına imkan verir.
Orqanizmindəki ağ qan hüceyrələri onun bədənini bütün xəstəlik və mikroblara qarşı olmasa da, əksər virus və yad orqanizmlərə qarşı qoruyur. O, qızıl Olimpiya medalçısından daha cəlddir. Nataşa asanlıqla bədəninin tarazlığı, elastikliyi və çevikliyini idarə edə bilir.
Romanova güclü intellektə malikdir. O, psixoloji manipulyasiyaya fövqəltəbii meylliliyə malikdir və əsl hisslərini ideal şəkildə gizlədə bilir. Stiv Rocers kimi, Nataşa da bir neçə informasiya axınını eyni zamanda istehlak etmək və tez dəyişən taktiki hallara dərhal reaksiya vermək qabiliyyətinə malikdir.
Qara dul dünya səviyyəli atlet, gimnast, akrobat, müxtəlif mürəkkəb manevrlər etməyi bacaran hava akrobatı, əlbəyaxa döyüş (ciu-citsu, aykido , boks , cüdo , karate , savat , nincütsu , müxtəlif kunq-fu stilləri və kempo, həmçinin rus əlbəyaxa döyüş növü olan sambo) ustadı, atıcı və silah mütəxəssisi olmaqla yanaşı, geniş casus hazırlığı keçmişdir. Nataşa həm də təcrübəli balerinadır.
Romanova təcrübəli taktikdir. O, çox effektli strateq, taktik və səhra komandiridir. Nataşa Qisasçılar dəstəsinə, həmçinin Q.A.L.X.A.N.-a rəhbərlik etmişdir.
Silah təchizatı
Qara dul, SSRİ hərbiçiləri və texnikləri tərəfindən kəşf edilmiş, sonradan Q.A.L.X.A.N. texnologiyaları əsasında təkmilləşdirilmiş müxtəlif silahlardan istifadə edir. Qara dulun biləklərində adətən xüsusi hazırlanmış qolbağlar olur və onlar "Qara dulun dişləməsi" adlandırılan elektrik enerjisi buraxırlar. Qolbağların buraxdığı enerji 30.000 volta qədər çata bilir. Qara dul həmişə üstündə "Dul kəndiri"nin tutulması üçün qarmaq gəzdirir. Bununla yanaşı Qara dul gözyaşardıcı qaz və "Kiss or Kill" hekayə xəttində təqdim edilən "Dulun öpüşü" adlandırılan, anında insana təsir edərək huşunu itirməsinə səbəb olan xüsusi qazdan istifadə edir.
Qara dul kiçik metal disklərdən ibarət kəmərə malikdir. Həmin disklərin bəzisi içində partlayıcı maddə olan kiçik bombalar, digərləri isə xırda silahların gizlədilməsi üçün yerlərdir. Onun kostyumu xüsusi istehsal edilmiş sintetik-elastik materialdan hazırlanmışdır. Dizləri və əllərində yerləşən mikro əmicilər Qara dulun divar və tavanlara yapışmasına imkan verir.
2006-cı ildə təqdim edilmiş "Homecoming" adlı qısa hekayə xəttində Nataşa döyüş zamanı bıçaqlar və odlu silahlardan da istifadə edir, həmçinin silahsız əlbəyaxa döyüşlərə də girişir. Bundan sonrakı hekayələrdə isə o, yenidən qolbağların istifadəsinə qayıdır. Sonradan Kapitan Amerika ilə birlikdə macəraları zamanı Qara dul "Dulun dişləməsi" əsasında hazırlanmış yeni odlu silah istifadə edir.
Alternativ versiyaları
Personajın Marvel Kainatı adlanan Dünya-616-da yaşayan əsas versiyası ilə yanaşı Multikainatda mövcud olan çoxlu alternativ versiyaları da vardır. Superqəhrəmanların bir neçə yüz il əvvəl peyda olmağa başladığı "Marvel 1602" dünyasında Nataşa təsirli super agent və "Avropanın ən təhlükəli qadını"dır. Əvvəlcə Mett Mördokla (Dəlisovun 1602-ci ildə yaşayan versiyası) ittifaq quran Nataşa, sonradan onu romantik münasibətləri olan Qraf Otto fon Duma satır.
"Secret Wars" hadisələrində Nataşa 1872-ci ildə Vəhşi Qərbdə Taymli adlı şəhərdə yaşayır. Burada Nataşa Barns Baki Barnsın dul həyat yoldaşıdır. Dövlət qulluqçusu olan Baki Barns isə müqavimət qüvvələrindən birinə rəhbərlik edən Fiskin adamları tərəfindən qətlə yetirilmişdir. Şerif Rocers tərəfindən həqiqəti öyrənənə kimi Nataşa həyat yoldaşının qətlində ABŞ-nin yerli əhalisini günahkar bilir.
"Ultimate Marvel" imprintinin yayımladığı komikslərdə Nataşa Romanova bu dünyada Qisasçıların analoqu olan Altimeytlər dəstəsinin üzvüdür. Burada o, Brayan Maykl Bendis tərəfindən yazılmış və Terri Mur tərəfindən rəsmləri çəkilmiş "Ultimate Marvel Team-Up No. 14" (iyun 2002) komiksində debüt etmiş, daha sonra isə Mark Millar və Brayan Hitç tərəfindən yaradılmış "The Ultimates" seriyasnın əsas personajlarından birinə çevrilmişdir. Nataşa Romanovanın Altimeyt versiyası həyat yoldaşı Aleksey Şostakovu qətlə yetirmiş qatil və casus kimi tanınır.
Köməkçi personajlar
Qara dulun solo macəraları xaric, digər fəaliyyəti əsasən Qisasçılar və Q.A.L.X.A.N.-da işlərlə əlaqəli olduğuna görə həmin dəstələrə daxil olan personajların hamısı Nataşanın yaxın ünsiyyətdə olduğu şəxslərdir. Nataşanın yaxın münasibət saxladığı ilk personaj Qış əsgəri — Baki Barnsdır. Bakinin Kapitan Amerika olduğu müddətdə onlar arasında romantik münasibət yaranır.
Qara dul həm də "Çempionlar" dəstəsinin təməlqoyanlarından biri və lideri olmuşdur. Casus işlərində Nataşa tez-tez Al qırmızı Dinamonun köməyindən istifadə edir. Uzun müddət Nataşanın sevgi marağı və döyüş partnyoru kimi Marvel Comicsin ən məşhur personajlarından biri olan Dəlisov çıxış edir. Şahingöz və Nataşa arasında isə əvvəl partnyorluq sonra isə möhkəm dostluq münasibətləri olur.
Düşmənləri
Qara dul həm tərkibində fəaliyyət göstərdiyi komandalar, həm də fərdi düşmənlərə malikdir. Onu öldürmək üçün göndərilmiş muzdlu qatil Qara Lotus obrazı ilk dəfə "Marvel Fanfare" #11 (noyabr 1983) nəşrində təqdim edilmişdir. Qara dul kimi Nataşanın xələfi və böyük Rusiya vətənpərvəri olan Yelena Belova da uzun müddət Nataşa Romanova ilə düşmən münasibətində olmuşdur. Dəlisovla birgə macəraları zamanı Nataşa Rouz adlı psixotik-telepatik qatillə mübarizə aparmalı olur.
Qara dulun müəyyən dərəcədə düşmən münasibətdə olduğu personajların bir neçəsi rus mənşəlidir və ya birbaşa Rusiya ilə əlaqəlidir. Həmin personajlardan ən əsas keçmiş KGB agenti olan Qırmızı keşikçidir. Keşikçi ilə yanaşı Nataşaya qarşı uzun müddət mübarizə aparmış qadın personaj — Dəmir qız da Rusiya ilə əlaqəlidir. Belə ki, Nataşanın ABŞ-yə köçüb Q.A.L.X.A.N.-da işləməyə başlamasından sonra Rusiya höküməti onun aradan götürülməsi üçün muzdlu qatil olan Dəmir qızı ABŞ-yə göndərirlər.
Filmlər
thumbnail|Skarlet Yohansson "[[Qisasçılar: Altron dövrü (film, 2015)|Qisasçılar: Altron dövrü" (2015) filmində Qara dul rolunda.]]
Animasiyalı komikslərdə
"Spider-Woman" animasiyalı komiksində Qara dul CoEllen Anklam tərəfindən səsləndirilmişdir. Burada o, Yelena Belova kimi maskalanmışdır.
Canlı ifalarda
"Marvel Universe: LIVE!" tamaşasında Qara dul Qisasçıların üzvü kimi görünür. 2015-ci ildən etibarən personaj keçmiş motosiklet yarışçısı Luiz Forsli tərəfindən canlandırılır.
Romanlarda
Yazıçı Marqaret Stol Qara dula həsr edilmiş iki roman yazmışdır: "Qara dul: Həmişə qırmızı" (2015) və "Qara dul: Qırmızı qisas" (2016). Qara dul "Kapitan Amerikanın ölümü" adlı rəsm romanında peyda olmuşdur.
"Vətəndaş müharibəsi" hadisələrinin nəsr formatında roman uyğunlaşdırmasında Qara dul əsas personajlardan biridir. "Qisasçılar: Altron dövrü" filmi ilə əlaqəli "Qisasçılar: Hamı dünyanı idarə etmək istəyir" romanında Qara dul da rol almışdır.
Qəbulu
"Wizard" jurnalının Ən böyük komiks personajları siyahısında Qara dul 176-cı yerdə qərarlaşmışdır. Qara dulu "Bütün zamanların ən böyük komiks personajları" və "Top 50 Qisasçılar" siyahısında 74-cü yerdə qərarlaşdıran IGN qeyd edir ki, "harda casusluq və gizli razılaşma var, Qara dulun peyda olub hamını xilas edəcəyini gözləyin." "Comics Buyer's Guide"ın Komikslərdə ən seksual qadın personajlar siyahısında Qara dul 31-ci yerdə qərarlaşdırılmışdır.
Qros-Morn Milli Parkı
Qros-Morn Milli Parkı – Kanadada yerləşən milli park. YUNESKO-nun Dünya irsi siyahısındadır.
Haqqında
Qros-Morn Milli Parkı Kanadanın Yenidünya bölgəsinin qərbində 1.805 km² sahəsi ilə Kanadanın Atlantik okeanı sahilindəki ikinci ən böyük milli parkıdır. Geoloji tarixi və möhtəşəm mənzərələri ilə 1987-ci ildə WHS elan edilmişdir. Şimali Amerika qitəsinin ən uc bölgəsi olan bu sahə tektonik fəaliyyətlərə məruz qalmışdır. Parkda eyni zamanda buz fəaliyyətləri nəticəsində yaranmış ada da görmək mümkündür. Fiyordları, şəlalələri, gölləri, buzlaq vadiləri, geoloji strukturları ilə çox görkəmli bir mənzərəyə sahibdir.
Bulbophyllum maudeae
(Bulbophyllum maudeae) —  fəsiləsinin  cinsinə aid bitki növü.
Saziye Erdoğan
Saziye Erdoğan (23 fevral 1992) — Türkiyəli qadın ağır atlet. 48 kq çəki dərəcəsində yarışır və beynəlxalq yarışlarda Türkiyəni təmsil edir. Saziye Erdoğan İslam Həmrəyliyi Oyunlarında iştirak etmişdir. Son dəfə 2017 İslam Həmrəyliyi Oyunlarında mübarizə aparmışdır.
Fərəc bəy Məliknamazəliyev
Məliknamazəliyev Fərəc bəy Kərbəlayı Mehdi bəy oğlu  — Zəngəzur qəzasının rəisi, titulyar müşavir, repressiya qurbanı.
Həyatı
Fərəc bəy Məliknamazəliyev 1863-cü ildə Şuşa qəzasının Vərəndə sahəsinin Pirəhmədli kəndində anadan olmuşdu. Şuşa qəza məktəbini bitirəndən sonra dövlət idarələrində qulluğa başlamışdı. Öncə Tiflisdə Qafqaz canişinliyində tərcüməçi işləmişdi. Zaqatala sahəsində polis pristavı kimi çalışmışdı. Bir müddət də Qaryagin qəzasında işləmişdi. ADR dönəmində Zəngəzur qəzasının rəisi vəzifəsinə təyin olunmuşdu. Erməni basqınçılarına qarşı camaatın müdafiəsini təşkil etmişdi. Arxiv sənədlərində yazılır: "Cəbrayıl və Zəngəzur qəza rəisi Məliknamazəliyevdən teleqram. İngilis-Fransız nümayənədləri çıxıb getdikdən sonra dekabrın 10-da ermənilər müsəlmanların Şəbədiyə və beşinci sahənin başqa kəndlərinə hücum etdilər. Əsir ermənilər belə ifadə verirlər ki, bütün hadisələrin günahkarı Andranikdir: çaya qədər bütün torpaqları o, Ermənistana birləşdirmək qərarına gəlib, buna görə də döyüşdən boyun qaçırdan erməniləri asır. Küm dərəsi yanında döyüşlər gedir".
Quberniya katibi dərəcəsindən titulyar müşavir dərəcəsinə qədər ucalmışdı. Fərəc bəy Məliknamazəliyev 1921-ci ildə bolşeviklər tərəfindən öldürülüb.
Ailəsi
Fərəc bəy öncə Bədircahan bəyim Mustafa ağa qızı Cavanşirlə, onun vəfatından sonra isə Asiyabəyim xanım Axundova ilə ailə qurmuşdu. Həsən bəy adlı oğlu vardı.
Ariel Kebbel
Həyatı və model karyerası
Ariel Florida ştatının Vinter Park şəhərində doğulub. Anası Şeri, öz şəxsi kompaniyasənda istedadlı menecerdir. Ariel Üinter Parkda yerləşən Crenshaw School məktəbində məzun olub. O 2002-ci ildə Miss Florida Teen USA tamaşasında iştirakçı kimi çıxış edib. Aktrisalığa başlamazdan əvvəl, Ariel model şirkətində çalışırdı. Həmin vaxtlar o, Maxim, H, Lucky, Men's Health, FHM, kimi jurnallarda görünürdü.
Kino karyerası
Kaliforniya, Los-Ancelesə köçdükdən sonra Gilamor Qızları serialına çəkilən Ariel burda ilk uöurunu əldə edir. Bunda sonra bir neçə teleserialada çəkildi.
Bu seriallardan sonra o ilk filmi olan komediya janrlı Planetin Ruhu filminə çəkildi. 2005-ci ildə isə o, Sofia Buş, Britani Snou və Ces Meltakli ilə birgə Con Tuker ölməlidir filmində Kerri rolunu oynadı. Bu film dünya üzrə 68 milyondan çox gəlir gətirərək ona daha da uğur qazandırdı. Elə həmin ildə Ariel Sara Pakston və Emma Roberts ilə birgə Aquamarin filminə də çəkildi.
2006-cı ildə Arielin növbəti uğurlu filmlərindən olan Lənət 2 qorxu/triller filmi nümayiş olundu. Bu film original yapon filmi olan Lənət filminin remeiki idi. Bu film oktyabrın 16-sı nümayiş plundu və dünya üzrə 70 milyon gəlir qazandı. Bundan sonra da Ariel bir sıra filmlərə çəkildi.
2011-ci ilin dekabrın əvvəlindən 2012-ci ilin avqustun sonuna qədər aktrisa Vanessa rolu ilə 90210 serialına çəkildi.2012-ci ilin avqust ayında isə Havai 5 serialının dödüncü mövsümünün bir neçə seriasına çəkildi.
2012-ci ilin dekabrın əvvəlləri aktrisa öz şəxsi Twitter hesabında Tia Novri serialında çəkiləcəyi xəbərini vermişdi.
Yenihebrid plitəsi
thumb|350px|Yenihebrid plitəsi Yenihebrid plitəsi — litosfer plitəsi olaraq, 0,01585 steradion sahəyə malikdir. Sakit okean plitəsinin tərkib hissəsidir.
Sakit okeanda Vanuatu adası yaxınlığında yerləşir. Cənub-qərbində Hind-Avstraliya plitəsi ilə sərhəddə yerləşir.
Sərhəd olan litosfer plitələri: Hind-Avstraliya, Sakit okean, Balmoral və Konvey.
Arizema
(Arisaema) — sırasının  fəsiləsinə aid bitki cinsi.
Arizemanın növü və yayılması
Danaayağı fəsiləsindən ikievli bitki cinsi. Yeraltı gövdəsi kök yumruları şəklindədir. Yarpaqları (1-dən 3-ədək) yarılmışdır. Çiçəkləri çılpaq, çox vaxt quyruq kimi dartılmış, bəzən sapşəkilli törəməsi olan əlvan örtüklü qıçalarda yerləşir. Meyvələri şirəli giləmeyvədir. Cənubi Amerika istisna edilməklə, əsasən tropik və subtropik qurşaqlarda yayılmış 150-ədək növü var. Arealı Şərqi Afrikanı, Himalaydan keçərək Cənub-Şərqi Asiya və Şimali Amerikaya qədər ərazini əhatə edir. Daha çox Qərbi Çinin, Şimali Hindistanın və Nepalın, həmçinin Yaponiyanın yüksək dağlıq r-nlarında yayılmışdır. Amerikada və Rusiyanın Uzaq Şərqində bir neçə növü rast gəlir. Bir çox Arizema növləri açıq qruntda, bəzən də otaq şəraitində becərilən bəzək bitkisidir.
Tərs yer
Tərs yer — Azərbaycan Respublikasının Gədəbəy rayonunun inzibati ərazi vahidində kənd. Azərbaycan Respublikası Milli Məclisinin 5 oktyabr 1999-cu il tarixli, 708-IQ saylı Qərarı ilə Gədəbəy rayonunun Samanlıq kənd inzibati-ərazi vahidi tərkibindəki yaşayış məntəqəsi Tərs yer kəndi adlandırılmış və rayonun yaşayış məntəqələri uçot məlumatına daxil edilmişdir.
Coğrafiyası və iqlimi
Kənd Kiçik Qafqaz dağlarının ətəyində, dağlıq ərazidə yerləşir.
Əhalisi
2009-cu ilin siyahıyaalınmasına əsasən kənddə 138 nəfər əhali yaşayır.
İqtisadiyyatı
Əhalinin əsas məşğuliyyətini kənd təsərrüfatı — əkinçilik, maldarlıq və heyvandarlıq təşkil edir.
Devid Linç
Devid Linç -  1946-cı ilin 20 yanvar tarixində doğulmuş ABŞ rejissoru və rəssamıdır.
20 yanvar 1946-cı ildə ABŞ-də doğulan Linç eyni zamanda tanınmış bir rəssamdır. Hətta çox nadir hallarda mebel dizaynerliyi ilə də məşğul olur. Pensilvaniya İncəsənət Akademiyası və Amerika Film İnstitutunda təhsil alıb. 1977-ci il istehsalı olan ağ-qara filmi "Eraserhead" ilə tanınmışdır. "Dune" və "Blue Velvet" ilə çoxalan uğuru 90-cı illərin sonunda çəkdiyi "Lost Highway" filmi ilə zirvəyə çatmışdır. Bundan sonra "Mulholland Dr." və yoxlama xarakterli qısa filmlər çəkdi.
Filmlərində alçaq səsli gurultular, çürümüş əşyalar, pozulmuş personajlar və polyarlaşdırılmış qaranlıq dünyalar yaratması ilə film dünyasının diqqətini üzərinə yönəltmişdir.
Kamil Vəli Nərimanoğlu
Kamil Vəli Nərimanoğlu — tənqidçi, ədəbiyyatşünas, türkoloq, filologiya elmləri doktoru (1988), professor (1989), Azərbaycan Yazıçılar Birliyinin üzvü, Jurnalistlər Birliyinin üzvü (1981), Azərbaycan-Avrasiya Araşdırmaları Mərkəzinin rəhbəri.
Həyatı
Kamil Vəli Nərimanoğlu 18 avqust 1946-cı ildə Cəbrayıl rayonu Cəbrayıl qəsəbəsində anadan olmuşdur. 1965-ci ildə burada orta təhsilini başa çatdırmışdır. 1970-ci ildə ADU-nun filologiya fakültəsini fərqlənmə diplomu ilə bitirmişdir.
Kamil Vəli Nərimanoğlu universiteti fərqlənmə diplomu ilə bitirdiyinə və mətbuatda müntəzəm çıxış etdiyinə görə elə həmin il universitetdə filologiya fakültəsinin Azərbaycan dilçiliyi kafedrasında müəllim saxlanılır. Nərimanoğlu 1989-cu ildə professorluq dərəcəsi almış, 1988–1998-ci illər arasında universitetdə Azərbaycan dilçiliyi kafedrasına rəhbərlik etmiş, Böyük Elmi Şuranın üzvü olmuşdur.
Kamil Vəli Nərimanoğlu 1974-cü ildə "Azərbaycan dilində — ki şəkilçisi" mövzusunda namizədlik, 1988-ci ildə isə "Azərbaycan qəhrəmanlıq eposunun poetik sintaksisi" mövzusunda doktorluq dissertasiyası müdafiə etmişdir.
O, 1977-ci ildən "Azərbaycan" jurnalı redaksiya heyətinin üzvü olmuş, 1983-cü ildən isə Azərbaycan Yazıçılar Birliyində tənqid və ədəbiyyatşünaslıq şurasının sədr müavini kimi fəaliyyət göstərmişdir. Türkiyə Folklor Araşdırmaları Vaqfının nümayəndəsi, 1990-cı ildə Konya Səlcuq Universitetinin fəxri doktoru adını almışdır. Həmçinin Türkiyə Linqvistika Cəmiyyətinin müxbir üzvüdür.
Nərimanoğlu 1991–1992-ci illərdə İzmir Universitetində, 1999–2000-ci ildə Şimali Kiprin Doğu Ağdəniz Universitetində professor vəzifəsində çalışmış və dərs demişdir. Türkiyənin nüfuzlu elmi təşkilatlarından Türk Dil Qurumunun, Atatürk Kültür Mərkəzinin və Türk Folklor Qurumunun fəxri üzvü, Səlcuq universitetinin fəxri professorudur. Azərbaycan Yazıçılar Birliyinin məclis, Ali Attestasiya Komissiyasının ekspertlər şurasının üzvü olmuşdur. Dünyanın 20-dən artıq ölkəsində elmi konfranslarda çıxış etmişdir.
Hazırda Türkiyənin İstanbul Yedditəpə Universitetində dərs deyir və Azərbaycan-Avrasiya Araşdırmaları Mərkəzinə rəhbərlik edir. Həmçinin çoxcildli Türk Dünyası ədəbiyyatı kitabının redaksiya şurasının üzvü, Türkiyədə çap olunmuş "Bilgi", "Yol", "Milli folklor", "Türkologiya" (Qazaxıstan) dərgilərinin redaksiya heyətinin üzvüdür.
Ailəlidir, iki oğlu var.
Siyasi fəaliyyəti
1993-cü ildə Azərbaycan Respublikası Baş nazirinin müavini vəzifəsində işləmişdir.
Ədəbi fəaliyyəti
Kamil Vəli Nərimanoğlu ədəbi fəaliyyətə tələbəlik illərindən başlamış, dövri mətbuatda müntəzəm çıxış etmişdir. 2002-ci ildə "Ey Füzuli" esse-romanı "Azərbaycan" jurnalının 6–7 nömrələrində çıxmışdır. Məhəmməd Füzulinin "Türk divanının dibaçəsi"ni, Əlişir Nəvainin "İki dilin mübahisəsi" Yusif Balasaqunlunun "Qutatqu bilik" əsərini ön sözlə kütləvi tirajla nəşr etdirmişdir. İndiyədək 40 elmi monoqrafik əsərin, 500-dən çox məqalənin müəllifidir.
Mükafatları
1998-ci ildə elmi araşdırmalarına və Azərbaycan ilə Türkiyə arasındakı münasibətlərin inkişafına görə Türkiyə Respublikası prezidentinin fərmanı ilə Türkiyə Cümhuriyyəti "Şərəf və Ləyaqət nişanı" ilə təltif edilmişdir. 2002-ci ildə xidmətlərinə görə Türkiyə Nazirlər Kabineti yanında Türk Əməkdaşlıq və İnkişaf Agentliyinin, Türk Dil Qurumunun mükafatlarını almışdır. 2004-cü ildə Bilkənd Universiteti və Türk Mədəniyyətinə Xidmət Vəqfi tərəfindən dünyaca məşhur dörd elm və mədəniyyət xadimi ilə birgə mükafatlandırılmışdır. Həmin il Qırğızıstanda Çingiz Aytmatov Akademiyasının fəxri üzvü seçilmişdir.
2006-cı ilin dekabrında Türk Dil Qurumunun, Konya Səlcuq Universitetinin, Karaman Bələdiyyəsinin, Hüseyn Qazi Vakfının və Başbakanlıq yanında Avraziya Mərkəzinin ödüllərini almışdır.
Əsərləri
• 2
Miquaşa Milli Parkı
Miquaşa Milli Parkı — Kanada yerləşən milli park. 1999-cu ildə Dünya irsi (YUNESKO) siyahısına alınmışdır.
Haqqında
Miquaşa Milli Parkı dünyada Devon dövrü (paleozoik dövr) ya da "Balıq Dövrü" olaraq tanınan dövrdən qalma ən böyük paleontoloji qalıqlara sahibdir. 370 milyon il əvvəl yaşamış 6 əsas balıq qalığı qrupunun beşi burada tapılmışdır. Lob üzgəcli balıqlar və tetrapod (ilk dörd ayaqlı, hava tənəffüs quru onurğalıların) balıqlarının çox gözəl qorunmuş qalıq nümunələrindən bir çoxu burada aşkarlanmışdır. Sahil bölgələrindəki qayalıqlar 350–375 milyon illik boz sedimental (fərqli qumdaşı laylarından ibarətdir) qayalardan meydana gəlmişdir. Bölgədə ağcaqayın ağacları, titrək qovaq və fir meşələri da var. Miquaşada tapılmış olan bəzi balıq, fauna (bütün heyvan növləri) və digər bütün fosillər çox nadir və antik dövr nümunələridir. Məsələn, burada aşkarlanmış Spermasposita bitkisinin yer üzündəki ən qədim çiçək açan bitki növü olduğu düşünülməkdədir. Bu fosil bölgəsi ilk olaraq 1842-ci ildə bir geoloq, tibb həkimi və neft sənayesində qabaqcıl biznesmen olan Abraham Qesner (1797–1864) tərəfindən kəşf edilmişdir. Bu bölgədən günümüzə qədər 5.000-dən çox qədim balıq növü tapılmışdır.
Arazın səsi (qəzet)
Arazın səsi (qəzet) — Culfa Rayon İcra Hakimiyyətinin orqanı.